Ólafur Örn Pétursson, verkefnisstjóri hjá Múlaþingi segir að það gangi vonum framar að tína eigur fólks upp úr stóru skriðunni sem féll á Seyðisfirði fyrir jól, en verkefnið sé mörgum erfitt. Þrif og úrvinnsla muna sem hafa fundist hófst í vikunni.
Veðráttan hefur leikið við okkur þannig séð þannig við höfum geta unnið á svæðinu sleitulaust frá upphafi. Við erum búin að lagera en eigum úrvinnsluna eftir að mestu leyti.
Mánuður er síðan stóra skriðan féll og tók með sér tvö hús tækniminjasafnins og þrjú íbúðarhús. Fleiri hús skemmdust mikið. Munir sem finnast í drullunni eru tíndir upp í fiskikör.
sem eru merkt í hnitakerfi og úr hvaða húsi þau koma og dagsetningu, þau eru færð svo í gám. Svo hófum við fyrir tveimur dögum síðan úrvinnslu á þessu. Þá tökum við bara fyrsta húsið, úr einum gámi, tökum það inn í aðstöðuna hjá okkur og þrífum það með ákveðinni forskrift.
Það er gert í samvinnu við eigendur húsanna. En er erfitt að vinna í hreinsunarstarfi í litlu samfélagi þar sem allir þekkjast?
við þurfum að syna aðgát við fólk sem við erum að vinna með og nærri. Auðvitað er fólk undir álagi sem er héðan. Þetta er mest megnis heimafólk sem er að vinna í þessu, sumir voru með vinnustaðina sína inn á svæðinu og eru að vinna í að finna eigin vinnustaði í drullunni.
Það er álag fyrir Seyðfirðinga að tína eigur heimafólks upp úr skriðunni. Í vikunni hófust þrif og úrvinnsla muna sem hafa fundist.